FAFELDOLGOZÓ ÉS BÚTORGYÁRTÓ KÉZI SZERSZÁMOK ELLENŐRZÉSÉNEK FONTOSSÁGA ÉS METÓDUSA AZ EGYES ESZKÖZÖK TEKINTETÉBEN

A fafeldolgozásban és a bútorgyártásban még mindig sok kisipari műhely és vállalkozás található, ahol a munkavégzéshez sokféle kéziszerszámot használnak. Továbbá a modern világunkban igény van a kézzel készített (hand made) termékekre, melyek kidolgozásának és kialakításának egyedisége miatt a lakás vagy iroda dísze lehet. Ilyenek a kézi faragásokkal, intarzia berakásokkal és egyedi lakkozásokkal, festésekkel díszített dohányzó- és íróasztalok, komódok, könyvszekrények, pipere asztalok.

A megfelelő minőség érdekében a megmunkáláshoz használt eszközöknek hibátlannak kell lenni. Ez azonban nem csak a minőség miatt, hanem a szerszámokat, eszközöket használó munkavállalók testi épségének védelme érdekében is nagyon fontos. De mit is nézzünk ezeken a szerszámokon, eszközökön a vizsgálat alkalmával.

Fa- és gumikalapácsok:

* a nyél repedés mentes
* a fejrész nincs kirózsásodva, elrepedve

Fém kalapácsok:

* nyél nem repedt vagy hiányos
* kalapácsfej nincs kirózsásodva, elrepedve
* a nyél ékelése stabil

Favésők:

* nyél nem repedt, vagy hiányos
* fanyél esetén a fém véggyűrűk épek, nem hiányoznak
* a véső élén nincs kitörés

Fagyaluk:

* tokozat ép, nincs elrepedve
* gyalutalp egyenletes, nincs vályúsodás
* a gyalukés nem repedt, éle nincs kitörve
* a kés ék nincs elrepedve, villaágak épek
* az első fogantyú nem lötyög, helyén stabilan áll

 Háncsgyaluk:

* nyelek épek, nem repedtek vagy hiányosak
* a nyelek stabilan vannak felhelyezve, nem mozognak vagy járnak le a helyükről
* fanyél esetén a fém szorítógyűrű nem hiányzik
* késpenge nem repedt vagy hiányos

Csavarhúzók

* nyél nem repedt, és nem hiányos
* a csavarozó fej ép, nincs eldeformálódva, elcsavarodva
* a csavarhúzó szár nincs meggörbülve

Keretes fűrészek

* fűrészkar, kitámasztókar és a nyelek épek, nem repedtek vagy hiányosak
* feszítő kenderzsineg fonaton az elemi szálszakadás kismértékű (legfeljebb 10 %)
* a kenderzsineg feszítőék ép, nem repedt vagy hiányos
* Fűrészlap ép, a fogak megfelelően kihajtottak és nem hiányoznak fogak

Rókafarkú fűrészek:

* a fűrész fogantyú ép, nem repedt vagy hiányos
* a fűrészlap ép, nem deformált semmilyen dimenzióban és nincs foghiány

Ráspolyok:

* a nyél nem repedt vagy hiányos.
* fanyél esetén a fém szorítógyűrű nem hiányzik és stabil.
* a ráspoly nem deformált, nem repedt és nincs rajta anyagkitörés